C 3/8

Offentliggørelse af enhedsdokument med ændringer som følge af en ansøgning om godkendelse af en mindre ændring i overensstemmelse med artikel 53, stk. 2, andet afsnit, i forordning (EU) nr. 1151/2012

(2019/C 3/05)

Europa-Kommissionen har godkendt denne ændring af mindre omfang i overensstemmelse med artikel 6, stk. 2, tredje afsnit, i Kommissionens delegerede forordning (EU) nr. 664/2014 (1).

Ansøgningen om godkendelse af denne mindre ændring offentliggøres i Kommissionens DOOR-database.

ENHEDSDOKUMENT

»MELON DU QUERCY«

EU-nr.: PGI-FR-0086-AM03 — 11.4.2017

BGB ( X ) BOB ( )

1. Betegnelse

»Melon du Quercy«

2. Medlemsstat eller tredjeland

Frankrig

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Melon med glat skal med skrifttegns- eller broderiagtigt mønster. Skallens farve veksler fra grå-grøn til gul, og frugtkødet er orange. Melonen vejer mindst 450 g.

De hele, friske, faste og rene meloner af god kvalitet bliver høstet med stilken på. Stilken skal være under 2 cm lang.

Refraktionsindekset skal være på mindst 11 °Brix.

Melonerne sælges hele og emballerede. Den største melon i emballagen må ikke veje mere end 30 % mere end den mindste melon.

Indholdet i hver kasse meloner skal være ensartet. Melonerne skal være omtrent lige modne og have omtrent samme farve.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Dyrkning, godkendelse og sortering af »Melon du Quercy« sker i det afgrænsede geografiske område.

Da godkendelse og sortering er essentielle etaper for det rigtige valg af meloner, der skal bære BGB-betegnelsen, finder de sted i det geografiske område. Processen udføres af uddannet personale, der vurderer melonernes modenhed ud fra skallens farve og sukkerindholdet, som måles ved hjælp af refraktometri.

3.5. Særlige regler vedrørende udskæring, rivning, emballering osv. af det produkt, som betegnelsen henviser til

Emballeringen og den individuelle mærkning af melonerne finder sted i det afgrænsede geografiske område.

Emballeringen foregår samtidig med godkendelsen, sorteringen og den individuelle mærkning af »Melon du Quercy« for at begrænse antallet af håndteringer, som kan skade melonens kvalitet. Disse processer foregår meget hurtigt, så produktet kan komme på markedet inden for seks dage efter høsten.

Endelig sikres sporbarheden — dels ved at melonerne mærkes individuelt, dels ved at emballagen bærer påskriften »Melon du Quercy«. Derudover føres der et specielt lagerregnskab.

3.6. Særlige regler for mærkning af det produkt, som betegnelsen henviser til

Hver emballage skal være forsynet med navnet på den beskyttede geografiske betegnelse »Melon du Quercy« skrevet med bogstaver, der er mindst halvt så store som de største bogstaver på emballagen.

Hver melon skal desuden være forsynet med et selvklæbende mærkat med navnet på den beskyttede geografiske betegnelse »Mel on du Quercy« skrevet med bogstaver, der er mindst halvt så store som de største bogstaver på mærkatet, bortset bogstaverne på EU's BGB-logo.

4. Præcis afgrænsning af det geografiske område

Det geografiske område for BGB'en »Melon du Quercy« omfatter følgende kommuner:

Departementet Lot:

Følgende kommuner: Aujols, Bach, Bagat-en-Quercy, Belfort-du-Quercy, Belmont-Sainte-Foi, Le Boulvé, Cambayrac, Carnac-Rouffiac, Castelnau-Montratier -Sainte-Alauzie, Cézac, Cieurac, Concots, Cremps, Escamps, Fargues, Flaujac-Poujols, Floressas, Fontanes, L'Hospitalet, Labastide-Marnhac, Laburgade, Lacapelle-Cabanac, Lalbenque, Lascabanes, Mauroux, Le Montat, Montcuq-en-Quercy-Blanc, Montdoumerc, Montlauzun, Pern, Saint-Cyprien, Saint-Daunès, Saint-Laurent-Lolmié, Saint-Matré, Saint-Pantaléon, Saint-Paul- Flaugnac, Saux, Sauzet, Sérignac, Vaylats, Villesèque.

Departementet Lot-et-Garonne:

Følgende kommuner: Anthe, Auradou, Beauville, Blaymont, Bourlens, Castelculier, Cauzac, Cazideroque, Clermont-Soubiran, Courbiac-Dausse, Dondas, Engayrac, Frespech, Grayssas, Hautefage-la-Tour, Lafox, Masquières, Massels, Massoulès, Montayral, Penne-d'Agenais, Puymirol, Saint-Caprais-de-Lerm, Saint-Jean-de-Thurac, Saint-Martin-de-Boville, Saint-Maurin, Saint-Pierre-de-Clairac, Saint-Romain-le-Noble, Saint-Sylvestre-sur-Lot, Saint-Urcisse, Saint-Vite, Tayrac, Thézac, Tournon-d'Agenais, Trémons, Trentels, Saint-Georges.

Departementet Tarn-et-Garonne:

Følgende kantoner: Aveyron-Lère, Moissac, Pays de Serres — Sud Quercy, Quercy-Aveyron

Følgende kommuner: Boudou, Bourg-de-Visa, Brassac, Bruniquel, Castelsagrat, Cayriech, Corbarieu, Gasques, Genebrières, Goudourville, Labastide-de-Penne, Lapenche, Lavaurette, Léojac, Malause, Monclar-de-Quercy, Montauban, Monteils, Montjoi, Mouillac, Perville, Pommevic, Puygaillard-de-Quercy, Puylaroque, Reyniès, Saint-Cirq, Saint-Clair, Saint-Georges, Saint-Nauphary, Saint-Nazaire-de-Valentane, Saint-Paul-d'Espis, Saint-Vincent-Lespinasse, La Salvetat-Belmontet, Septfonds, Valence, Varennes, Verlhac-Tescou, Villebrumier.

5. Tilknytning til det geografiske område

Det geografiske områdes egenart

Området kendetegnes ved et klima med skiftevis atlanterhavsstrømme (kolde og fugtige) og middelhavsstrømme (varme og tørre), som resulterer i temperatursvingninger. Dette tempererede klima er gunstigt for dyrkning af meloner.

Jordbunden er kalk- og lerholdig. Naturen og jorderne er særligt velegnede til melondyrkning.

Produktets egenart

»Melon du Quercy« dyrkes af sorter af Charentais-typen, hvor skallen er glat med skrifttegns- eller broderiagtigt mønster og med mere eller mindre tydelige riller.

Frugtkødet er orange, saftigt, fast og mørt på samme tid.

Valg af sorter ud fra agronomiske og aromatiske kriterier (smag), de ler- og kalkholdige jorde, klimaets egenart og høstkriterierne (optimal modenhed) er alle afgørende faktorer, der gør det muligt at høste frugter, som udfolder deres fulde potentiale: sød smag (mindst 11 °Brix), veludviklet duft og sødme samt intens og typisk aroma.

Årsagssammenhæng

Det geografiske områdes pedoklimatiske forhold resulterer i aromatiske frugter.

På den ene side giver de ler- og kalkholdige jorder, som har en jævn og luftig struktur, planterne en ensartet vækst og frugterne en velbalanceret mineraltilførsel.

På den anden side har det specielle klima i Quercy betydning for frøanlæggene, hvilket giver det optimale antal frugter per plante. Hver frugt bliver således næret på bedste vis. Samtidig fremmes frugternes modning især om sommeren af det middelhavspåvirkede varme og tørre vejr.

Melon du Quercy's kvalitet beror også på den viden, som producenterne af Melon du Quercy besidder. Denne viden kommer især til udtryk ved udvælgelse af de sorter, der er særligt egnet til dyrkning i produktionsområdet, at høsten finder sted, når meloner har opnået den optimale modenhed, og at melonerne håndteres hurtigt efter høsten.

Melon du Quercy har været kendt siden 1994, hvor producenternes først begyndte at mærke melonerne. De mange begivenheder, der knytter sig til melonernes markedsføring, har ligeledes bidraget til deres berømmelse, som f.eks. den årlige fest i Belfort du Quercy i midten af august, eller da melonsæsonen blev åbnet i juli 1994 på en messe i departementet Lot, hvor der var stor pressedækning. I juli 1996 skrev avisen Dépêche du Midi endog om »l'excellence du Melon du Quercy« — de fortræffelige meloner fra Quercy.

Henvisning til offentliggørelsen af varespecifikationen

(artikel 6, stk. 1, andet afsnit, i denne forordning)

https://extranet.inao.gouv.fr/fichier/FinPNOCDCIGPMelonDuQuercy2017.pdf

(1) EUT L 179 af 19.6.2014, s. 17.